Illum il-Kummissjoni Ewropea ppreżentat l-Istrateġija għal Mobbiltà Sostenibbli u Intelliġenti tagħha flimkien ma' Pjan ta' Azzjoni bi 82 inizjattiva li se jiggwidaw il-ħidma tagħna għall-erba' snin li ġejjin. Din l-istrateġija twitti t-triq għal kif is-sistema tat-trasport tal-UE tista' tikseb it-trasformazzjoni ekoloġika u diġitali tagħha u ssir aktar reżiljenti għal kriżijiet futuri. Kif deskritt fil-Patt Ekoloġiku Ewropew, ir-riżultat se jkun tnaqqis ta' 90% fl-emissjonijiet sal-2050, permezz ta' sistema tat-trasport intelliġenti, kompetittiva, sikura, aċċessibbli u affordabbli. Frans Timmermans, il-Viċi President Eżekuttiv għall-Patt Ekoloġiku Ewropew qal: “Biex nilħqu l-miri tagħna għall-klima, l-emissjonijiet mis-settur tat-trasport iridu jibdew jonqsu b'mod ċar. L-istrateġija tal-lum se tbiddel il-mod kif in-nies u l-oġġetti jiċċaqalqu madwar l-Ewropa u tagħmilha faċli li jiġu kkombinati modi differenti tat-trasport fi vjaġġ wieħed. Aħna fassalna miri ambizzjużi għas-sistema kollha tat-trasport biex niżguraw ritorn sostenibbli, intelliġenti u reżiljenti mill-kriżi tal-COVID-19.” Il-Kummissarju għat-Trasport Adina Vălean qalet: “Bħala s-sinsla li tgħaqqad liċ-ċittadini u n-negozji Ewropej, it-trasport hu importanti għalina lkoll. It-teknoloġiji diġitali għandhom il-potenzjal li jirrivoluzzjonaw il-mod kif niċċaqilqu, biex il-mobbiltà tagħna ssir aktar intelliġenti, aktar effiċjenti, u anki aktar ekoloġika. Jeħtieġ nipprovdu qafas stabbli lin-negozji għall-investimenti ekoloġiċi li se jkollhom jagħmlu tul id-deċennji li ġejjin. Bl-implimentazzjoni ta' din l-istrateġija, se noħolqu sistema tat-trasport aktar effiċjenti u reżiljenti, li taqbad it-triq għal tnaqqis fl-emissjonijiet bi qbil mal-għanijiet tagħna li hemm fil-Patt Ekoloġiku Ewropew.” Tappi importanti għal futur intelliġenti u sostenibbli Il-modi kollha tat-trasport jeħtieġ isiru aktar sostenibbli, b'alternattivi ekoloġiċi disponibbli b'mod wiesa' u bil-ħolqien tal-inċentivi t-tajba li jmexxu t-tranżizzjoni. Permezz ta' tappi konkreti, is-sistema Ewropea tat-trasport se taqbad it-triq it-tajba lejn futur intelliġenti u sostenibbli: Sal-2030: Sal-2035: Sal-2050: 10 oqsma ewlenin għal azzjoni biex il-viżjoni ssir realtà Biex l-għanijiet tagħna jsiru realtà, l-istrateġija tidentifika b'kollox 82 inizjattiva f'10 oqsma ewlenin għal azzjoni, ilkoll b'miżuri konkreti. Sostenibbli Biex it-trasport isir sostenibbli, fil-prattika dan ifisser: Intelliġenti L-innovazzjoni u d-diġitalizzazzjoni se jiddeterminaw kif il-passiġġieri u l-merkanzija se jiċċaqilqu fil-futur, jekk jiġu stabbiliti l-kundizzjonijiet it-tajba. L-istrateġija tipprevedi: Reżiljenti It-trasport kien wieħed mill-aktar setturi milquta mill-pandemija tal-COVID-19, u ħafna negozji fis-settur qed iġarrbu diffikultajiet operattivi u finanzjarji kbar ħafna. Għalhekk il-Kummissjoni timpenja ruħha li: Kuntest It-trasport jikkontribwixxi għal madwar 5% tal-PDG tal-UE u jimpjega aktar minn 10 miljun persuna fl-Ewropa, għalhekk is-sistema tat-trasport hi kruċjali għan-negozji Ewropej u għall-ktajjen tal-provvista dinjin. Fl-istess ħin, it-trasport iġib għadd ta' spejjeż għas-soċjetà tagħna: emissjonijiet tal-gassijiet serra u niġġiesa, storbju, ħabtiet fit-toroq u konġestjoni. Illum, l-emissjonijiet tat-trasport jirrappreżentaw madwar kwart tal-emissjonijiet totali tal-gassijiet serra tal-UE. Dan l-isforz għal trasformazzjoni tat-trasport ġie fi żmien meta s-settur kollu għadu qed iħoss l-impatti tal-coronavirus. B'aktar investiment pubbliku u privat fil-modernizzazzjoni u l-ekoloġizzazzjoni tal-flotot u tal-infrastruttura tagħna, u bit-tisħiħ tas-suq uniku, issa għandna opportunità storika biex nagħmlu t-trasport Ewropew mhux biss aktar sostenibbli iżda aktar kompetittiv globalment u aktar reżistenti għax-xokkijiet futuri. Iżda din l-evoluzzjoni m'għandha tħalli lil ħadd barra: hu kruċjali li l-mobilità tkun disponibbli u affordabbli għal kulħadd, li r-reġjuni rurali u remoti jibqgħu konnessi, u li s-settur joffri kundizzjonijiet soċjali tajbin u jipprovdi impjiegi attraenti. Għal Aktar Informazzjoni L-Istrateġija għal Mobbiltà Sostenibbli u Intelliġenti Dokument ta' Ħidma tal-Persunal Pjan ta' Azzjoni Leġiżlattiv Mistoqsijiet u Tweġibiet – Strateġija għal Mobbiltà Sostenibbli u Intelliġenti Skeda Informattiva - Is-Settur tat-Trasport u tal-Mobbiltà Filmat